ზურიკო დავითაშვილი

ზურიკო დავითაშვილი (დ. 15 თებერვალი, 2001, თბილისი, საქართველო) — ქართველი ფეხბურთელი. საქართველოს ეროვნული ნაკრებისა და „სენტ-ეტიენის“ შემტევი ნახევარმცველი.ზურიკო დავითაშვილი „ბორდოს“ დაემშვიდობა 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.

 საკლუბო კარიერა 
ადრეული კარიერა
მისი დებიუტი საქართველოს ჩემპიონატში თბილისის „დინამოს“ შემადგენლობაში 2017 წლის 29 სექტემბერს შედგა, როდესაც ერთმანეთს „დინამო“ და ფოთის „კოლხეთი-1913“ დაუპირისპირდნენ. დავითაშვილი მოედანზე სასტარტო შემადგენლობაში გამოვიდა და 72-ე წუთზე იგი ბექა ქავთარაძემ შეცვალა. თბილისის „დინამოს“ რიგებში მან სულ 6 შეხვედრაში ითამაშა.

თბილისის „ლოკომოტივი“
2018 წლის ზამთარში მან კონტრაქტი თბილისის „ლოკომოტივთან“ გააფორმა. გავრცელებული ინფორმაციით 16 წლის შემტევი ნახევარმცველი თბილისის „დინამოდან“ თბილისის „ლოკომოტივში“ იმიტომ გადავიდა, რომ მას დინამოელებთან კონტრაქტი დაუმთავრდა და მხარეები ახალ ხელშეკრულებაზე ვერ შეთანხმდნენ.ზურიკო დავითაშვილი თბილისის „ლოკომოტივში“ 

იმავე წელს The Guardian-მა დავითაშვილი მსოფლიოს 60 საუკეთესო ახალგაზრდა მოთამაშეს შორის დაასახელა.Next Generation 2018: 60 of the best young talents in world football

2019 წლის თებერვალში საწვრთნელი შეკრება ყაზანის „რუბინთან“ გაიარა. მოსალოდნელი იყო, რომ ტრანსფერი მას შემდეგ გაფორმდებოდა, როდესაც ფეხბურთელი თვრამეტი წლის ასაკს მიაღწევდა, თუმცა საბოლოოდ კონტრაქტი არ გაფორმებულა და დავითაშვილი თბილისის „ლოკომოტივში“ დაბრუნდა, რომლის მაისურით საქართველოს პირველობის 29 მატჩი ჩაატარა და თავის ანგარიშზე 3 გოლი და 3 საგოლე პასი მიითვალა. 

იმავე 2019 წელს ზურიკო დავითაშვილი თბილისის „ლოკომოტივის“ წლის საუკეთესო ახალგაზრდა ფეხბურთელად დასახელდა.საუკეთესონი რკინიგზაში // „ლელო“, 03.01.2019, № 001, გვ. 3.

ყაზანის „რუბინი“
2019 წლის 29 ივნისს დავითაშვილმა ყაზანის „რუბინთან“ სამწლიანი კონტრაქტი გააფორმა. მისი დებიუტი რუსეთის პრემიერლიგაში 15 ივლისს, მოსკოვის „ლოკომოტივთან“ გამართულ პირველი ტურის მატჩში შედგა. შეხვედრაში, რომელიც ფრედ (1–1) დამთავრდა, დავითაშვილი მოედანზე სასტარტო შემადგენლობაში გამოვიდა და 66-ე წუთზე იგი ხვიჩა კვარაცხელიამ შეცვალა. 

რუსეთის პირველობის ფარგლებში „რუბინის“ მაისურით მან სულ 28 შეხვედრაში ითამაშა და ორი გოლი შეაგდო.

„როტორი“ და „არსენალი“
2020 წლის 20 აგვისტოს დავითაშვილი ვოლგოგრადის „როტორში“ 2020–21 წლების სეზონში იჯარით გადავიდა. 2021 წლის 16 ივლისს, მისი კონტრაქტი „რუბინთან“ ურთიერთშეთანხმებით შეწყდა, ხოლო ოთხი დღის შემდეგ მან ხელი კონტრაქტს ტულის „არსენალთან“ მოაწერა.

ბათუმის „დინამო“
2022 წლის 23 მარტს დავითაშვილმა ბათუმის „დინამოსთან“ გააფორმა კონტრაქტი, მას შემდეგ, რაც ფიფამ რუსეთში მოთამაშე უცხოელ ფეხბურთელებს მოქმედი კონტრაქტების დაუყოვნებლივ შეწყვეტის უფლება მისცა. ზღვისპირელთა რიგებში ზურიკოს დებიუტი ჰქონდა იმავე წლის აპრილში, „გაგრას“ წინააღმდეგ გამართულ შეხვედრაში, როდესაც ირაკლი ბიძინაშვილი შეცვალა და მინდორზე 26 წუთს დაჰყო. დავითაშვილის სადებიუტო შეხვედრა ბათუმელთა რიგებში მათივე გამარჯვებით 5–2 დასრულდა.ხვიჩას პირველი გოლები, ზურიკოს დებიუტი და ჯოვინოს მე-100

ბათუმელთა მაისურით დავითაშვილმა საქართველოს პირველობის 14 შეხვედრა გამართა, 6 გოლი გაიტანა და 3 საგოლე გადაცემა შეასრულა. ასევე ოთხ საერთაშორისო შეხვედრაშიც მიიღო მონაწილეობა.

„ბორდო“
2022 წლის 2 სექტემბერს დავითაშვილი ბათუმის „დინამოდან“ ერთწლიანი იჯარით „ბორდოში“ გადავიდა.ოფიციალურად - ზურიკო დავითაშვილი ბორდოში გადავიდა ზურიკომ სადებიუტო შეხვედრაშივე შეძლო მეტოქის კარის აღება, რაც მნიშვნელოვნად დაეხმარა მის ახალ კლუბს 17 სექტემბერს „დიჟონთან“ გამარჯვების მოპოვებაში (2–1). ასევე, კლუბისთვის არანაკლებ მნიშვნელოვანი გოლები შეაგდო „სოშოს“ (2–1) და „ლავალის“ (3–0) წინააღმდეგ გამართულ შეხვედრებში. 

2023 წლის იანვრის ბოლოს გამოცემა France Bleu-მ საფრანგეთის ლიგა 2-ში ზურიკო დავითაშვილის კლუბის, „ბორდოს“ გამოსვლა შეაფასა და გუნდის გამორჩეულ მოთამაშეებში ზურიკო დავითაშვილიც დაასახელა.დავითაშვილს ძალიან მაღალ დონეზე თამაში შეუძლიაფრანგული გამოცემა: „დავითაშვილმა პირველი ექვსი თვე კარგად ჩაატარა“

22 წლის ქართველმა შემტევმა 36-ე სათამაშო კვირაში „გენგამის“ წინააღმდეგ — 3–0 მოგებულ მატჩში სეზონის ერთ-ერთი გამორჩეული თამაში აჩვენა, გოლის გატანა მოახერხა, საგოლე პასიც გააკეთა და როგორც შემტევ, ისე დაცვით ფაზაში შესანიშნავად მოქმედებდა, საბოლოო ჯამში კი 8.1 კოეფიციენტით შეხვედრის ერთ-ერთი საუკეთესო მოთამაშე გახდა. ამასთან, Sofascore-ს ვერსიით საფრანგეთის ლიგა 2-ის 36-ე ტურის სიმბოლურ გუნდშიც მოხვდა.ზურიკო დავითაშვილი ლიგა 2-ის სიმბოლურ გუნდში მოხვდა

ზურიკო დავითაშვილმა „ბორდოს“ შემადგენლობაში სადებიუტო, 2022–23 წლების სეზონში ყველა ტურნირზე 31 მატჩში მიიღო მონაწილეობა, 6 გოლის გატანა და 3 საგოლე პასის გაკეთება მოახერხა.„დავითაშვილი მარჯვენა ფლანგს ჩაიბარებს და თავისუფლებასაც მიიღებს“

2022–23 წლების სეზონის შემდეგ, ფრანგულმა კლუბმა ქართველი გარემარბის შეძენის უპირველესი შეძენის უფლებით ისარგებლა და მასთან სრულფასოვანი ოთხწლიანი კონტრაქტი გააფორმა. ამ დროისთვის არსებული მდგომარეობით მას კონტრაქტი „ბორდოსთან“ 2027 წლის ივნისამდე აკავშირებს.Zuriko, bordelais jusqu’en 2027!. girondins.comზურიკო ბორდოში კიდევ 4 წლით // „სარბიელი“

26 სექტემბერს, საფრანგეთის ლიგა 2-ის მე-8 ტურში „ბორდო“ „გენგამს“ ესტუმრა და დაძაბული შეხვედრა 0–0 დაასრულა. საქართველოს ნაკრების შემეტევი ნახევარმცველი „ბორდოს“ მწვრთნელმა, დევიდ გიონმა სათადარიგოებში დასვა და მხოლოდ შეცვლაზე ათამაშა. პირველი ნახევარი უგოლოდ დასრულდა. „გენგამს“ ანგარიშის გახსნის რეალური შანსი 54-ე წუთზე ჰქონდა, მაგრამ პოლონელმა მეკარემ, რაფალ სტრაჩეკმა მაროკოელი შემტევის, ამინ ელ უაზანის დარტყმული პენალტი მოიგერია. „ბორდოს“ მწვრთნელმა შეტევის გაძლიერების მიზნით ზურიკო დავითაშვილი მოედანზე 59-ე წუთზე ჟერემი ლივოლანის ნაცვლად შეუშვა. ქართველი შემტევი თამაშში აქტიურად ჩაერთო და შესვლიდან რამდენიმე წუთში ეფექტური დრიბლინგით თამაშის გამწვავება სცადა, თუმცა ჩანაფიქრი ბოლომდე ვერ განახორციელა. დავითაშვილმა 84-ე წუთზე სახიფათოდ დაარტყა, რასაც მეტოქე მცველი გადაეღობა და თავისი გუნდი გადაარჩინა.Guingamp 0–0 Bordeaux / Stade du Roudourou. soccerwayდავითაშვილმა „ბორდოში“ შეცვლაზე ითამაშა

28 ოქტომბერს, ლიგა 2-ის მე-12 ტურში „ბორდომ“ „როდეზს“ უმასპინძლა და მოგების შანსი ვერ გამოიყენა — 2–2. ქართველმა შემტევმა მასპინძლების ძირითად შემადგენლობაში ითამაშა და მოედანზე 76 წუთი დაჰყო. „ბორდო“ 2–0-ს იგებდა, თუმცა ანგარიში ვერ შეინარჩუნა და საკუთარ კარში ორი გოლი მიიღო. მატჩის ბოლოს „როდეზს“ მოთამაშე გაუგდეს, მაგრამ დარჩენილ დროში „ბორდომ“ მესამე გოლის გატანა ვეღარ მოახერხა.Bordeaux 2–2 Rodez / Stade Matmut-Atlantique. soccerwayდავითაშვილის „ბორდომ“ მოგების შანსი ხელიდან გაუშვა

4 ნოემბერს, საფრანგეთის ლიგა 2-ის მე-13 ტურში „ბასტიამ“ „ბორდოს“ უმასპინძლა და 3–1 დაამარცხა. ამ წაგების შემდეგ „ბორდო“ გასავარდნ ზონაში დაქვეითდა — 13 ტურის შემდეგ მხოლოდ 12 ქულა დააგროვა და 20-გუნდიან ჩემპიონატში მე-17 ადგილზე აღმოჩნდა. ჟირონდელთა სასტარტო თერთმეტეულში ზურიკო დავითაშვილი ერთ-ერთი გამორჩეული იყო, შეტევა რამდენჯერმე გაამწვავა. ასევე, მეორე ტაიმში მის წინააღმდეგ თამაშის წესი დაირღვა, თუმცა მსაჯმა, რომელსაც პენალტის დანიშვნის საფუძველი ნამდვილად ჰქონდა, თამაშის წესის დარღვევა არ დააფიქსირა.Bastia 3–1 Bordeaux / Stade Armand-Césari. soccerwayზურიკოს პენალტი არ დაუნიშნეს — „ბორდო“ გასავარდნ ზონაში დაქვეითდა

11 ნოემბერს, საფრანგეთის ლიგა 2-ის მე-14 ტურში „ბორდომ“ შინ „ანესი“ 3–1 დაამარცხა. ჟირონდულმა კლუბმა წარუმატებელი, 7-მატჩიანი მოუგებელი სერია შეწყვიტა. ზურიკო დავითაშვილმა „ბორდოს“ სასტარტოში ითამაშა, პირველი ტაიმის დამატებულ წუთზე მისი საგოლე პასით ვიპოტნიკმა „ბორდო“ დააწინაურა — 2–1. ზურიკო დავითაშვილმა ლიგა 2-ის მიმდინარე სეზონში 14 მატჩი ჩაატარა, 1 გოლი შეაგდო და 2 საგოლე პასი შეასრულა.ზურიკოს მესამე საგოლე პასი — „ბორდომ“ ცუდი სერია დაასრულა

25 ნოემბერს, „ბორდომ“ მე-15 ტურის მატჩში სტუმრად „პარიზი“ დაამარცხა — 2–1. ჟირონდელებმა ანგირიში მალევე გახსნეს, უკვე მე-7 წუთზე გაეტან ვაისბეკმა შეაგდო. თუმცა მასპინძლებმა მალევე გაათანაბრეს, მე-12 წუთზე ილან კებალმა გამოიჩინა თავი. გამარჯვების გოლი კი სტუმრებმა 92-ე წუთზე გაიტანეს. მატჩის გმირი იოან ბარბე გახდა. ზურიკო დავითაშვლმა ბორდოელთა შემადგენლობაში მინდორზე 85 წუთს დაჰყო და საკმაოდ აქტიური იყო. ერთ ეპიზოდში ჩინებული პასი მისცა ალბერ ტელისს, მაგრამ ამ უკანასკნელმა გატანა ვერ შეძლო. ამ შეხვედრის შემდეგ „ბორდო“ სატურნირო ცხრილში 18 ქულით მე-13 ადგილზე დამკვიდრდა.Paris 1–2 Bordeaux / Stade Charléty. soccerway„ბორდომ“ მოიგო, დავითაშვილმა 85 წუთი ითამაშა

დავითაშვილმა 2023–24 წლების სეზონი 8 გოლით დაასრულა და მასზე მეტი ბურთი თანაგუნდელებს შორის მხოლოდ სლოვენიელმა ზან ვიპოტნიკმა (10) გაიტანა. საგოლე პასების რაოდენობით (8 ასისტი) ზურიკო საუკეთესო იყო, ამასთან საუკეთესო არა მხოლოდ ამ სეზონში, არამედ კლუბის ისტორიაში ბოლო ათი წლის განმავლობაში.ზურიკო ბორდოს ისტორიაში შევიდა

„სენტ-ეტიენი“
2024 წლის ივლისში ზურიკო დავითაშვილმა „სენტ-ეტიენთან“ კონტრაქტი 2028 წლამდე გააფორმა, ხელშეკრულების კიდევ ერთი სეზონით გახანგრძლივების პერსპექტივით. აღსანიშნავია, რომ „სენტ-ეტიენმა“ საფრანგეთის ლიგა 1-ში თამაშის უფლება გიორგი მიქაუტაძის „მეცთან“ პლეი-ოფის მატჩში გამარჯვებით მოიპოვა.

ზურიკო დავითაშვილმა ახალი კლუბის მაისურით პირველივე შეხვედრაში გაიმოიჩინა თავი და გუნდს ესპანეთის ლა ლიგის „ვილიარეალთან“ მოაგებინა (3–1). ზურიკო მოედანზე მეორე ტაიმში შევიდა, როდესაც ესპანელები სერხი კარდონას გოლით იგებდნენ. 56-ე წუთზე დავითაშვილმა საჯარიმოს სიახლოვიდან ეფექტური დარტყმით ბურთი „ცხრიანში“ მოათავსა და ანგარიში გაათანაბრა. ხუთ წუთში ტუნისელ თავდამსხმელს, ჯიბრილ ოტმანს საგოლე გადაცემა მიაწოდა, ხოლო 90+1-ე წუთზე შორეული დარტყმით დუბლი შეასრულა.დუბლი და საგოლე გადაცემა სადებიუტო შეხვედრაში

2024 წლის 13 სექტემბერს, ზურიკო დავითაშვილის „სენტ-ეტიენმა“ ზედიზედ სამი მარცხის შემდეგ „ლილი“ დაამარცხა. ერთადერთი გოლი შეხვედრის მე-6 წუთზე მეტიუ კაფარომ ზურიკო დავითაშვილის გადაცემიდან გაიტანა.დავითაშვილის ასისტით „სენტ-ეტიენმა“ სეზონში პირველად გაიმარჯვა

2024 წლის 5 ოქტომბერს, საფრანგეთის ლიგა 1-ის მე-7 ტურში „სენტ-ეტიენმა“ საკუთარ მოედანზე „ოსერი“ 3–1 დაამარცხა. სტუმართა კარში სამივე ბურთი ზურიკო დავითაშვილმა გაიტანა. ამდენად, დავითაშვილმა ახალი კლუბის მაისურით გატანილი გოლების ათვლა ჰეთ-თრიკით დაიწყო.Saint-Etienne 3–1 Auxerre / 05/10/2024 | Ligue 1. soccerwayLigue 1 : grâce à un triplé de Davitashvili, Saint-Etienne... Le FigaroRevivez la belle victoire des Verts face aux Bourguignons. Le FigaroUn triple de Zuriko Davitashvili. eurosport.fr

2024 წლის 26 ოქტომბერს, საფრანგეთის ლიგა 1-ის მე-9 ტურში ზურიკო დავითაშვილმა დუბლი შეასრულა, თუმცა „სენტ-ეტიენმა“ ტურნირის ერთ-ერთ აუტსაიდერთან, „ანჟერთან“ გასვლით მატჩში ამით მაინც ვერ ისარგებლა და დამარცხდა — 2–4.Angers 4–2 Saint-Etienne / 26/10/2024 | Ligue 1. soccerwayზურიკო დავითაშვილმა საფრანგეთში დუბლი შეასრულა

2024 წლის 3 ნოემბერს, საფრანგეთის ლიგა 1-ის მე-10 ტურში ზურიკო დავითაშვილის „სენტ-ეტიენი“ „სტრასბურს“ დაუპირისპირდა და მნიშვნელოვანი გამარჯვება მოიპოვა — 2–0.Saint-Etienne 2–0 Strasbourg / 03/11/2024 | Ligue 1. soccerwayზურიკო დავითაშვილის „სენტ-ეტიენმა“ „სტრასბური“ დაამარცხა

2024 წლის 23 ნოემბერს, საფრანგეთის ლიგა 1-ის მე-12 ტურში ზურიკო დავითაშვილის „სენტ-ეტიენმა“ საფრანგეთის ჩემპიონატის აუტსაიდერს, „მონპელიეს“ უმასპინძლა და დაძაბულ ბრძოლაში მინიმალური ანგარიშით გაიმარჯვა — 1–0. შეხვედრის დაწყებამდე საქართველოს ნაკრების შემტევმა ნახევარმცველმა ლიგა 1-ის ოქტომბრის საუკეთესო მოთამაშის ჯილდო მიიღო.დავითაშვილს ლიგა 1-ის ოქტომბრის საუკეთესო მოთამაშის ჯილდო გადასცეს

სანაკრებო კარიერა
2016 წლიდან იცავდა საქართველოს სხვადასხვა ასაკობრივ ნაკრებთა ღირსებას. 2016–2018 წლებში საქართველოს 17-წლამდე ფეხბურთელთა ნაკრების რიგებში გამართულ 12 შეხვედრაში ზურიკომ 7 გოლი შეაგდო. 

მან ასევე, მონაწილეობა მიიღო 2023 წლის 21-წლამდე ფეხბურთელთა ევროპის ჩემპიონატში, რომელსაც საქართველო თანამასპინძლობდა. ნიდერლანდების 21-წლამდე ფეხბურთელთა ნაკრების კარში მის მიერ ინდივიდუალური გარღვევის შემდეგ გატანილი იშვიათი სილამაზის გოლი, გადამწყვეტი აღმოჩნდა ჯგუფური ეტაპის მოსაგებად. აღნიშნული შეხვედრის დასრულების შემდეგ დავითაშვილს მატჩის საუკეთესო მოთამაშის ჯილდო გადაეცა.

რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2019 წლის 5 სექტემბერს, სამხრეთ კორეის ეროვნული ნაკრების წინააღმდეგ გამართულ ამხანაგურ შეხვედრაში შედგა. 2019–20 წლებში მან სულ ექვს შეხვედრაში დაიცვა ქვეყნის პირველი ნაკრების ღირსება.

თავისი პირველი გოლი ეროვნული ნაკრების მაისურით, ბულგარეთის ეროვნული ნაკრების წინააღმდეგ გამართულ ამხანაგურ შეხვედრაში, 2021 წლის 8 სექტემბერს გაიტანა. სულ 2021 წელს დავითაშვილმა ეროვნული ნაკრების მაისურით რვა შეხვედრაში ითამაშა და ორი გოლი შეაგდო.

მომდევნო 2022 წელს, წინა წლის მსგავსად, კვლავ რვა სანაკრებო შეხვედრაში მიიღო მონაწილეობა. მათგან მხოლოდ სამი იყო ამხანაგური — ბოსნია და ჰერცეგოვინის, ალბანეთის და მაროკოს ნაკრებთან, ხოლო დანარჩენ მატჩებში ქვეყნის ნაკრების ღირსების დაცვა მას უეფას ერთა ლიგაზე მოუწია.

2023 წელს ათჯერ ითამაშა საქართველოს ეროვნულ ნაკრებში და აქედან რვაჯერ ევროპის ჩემპიონატის შესარჩევი ციკლის მატჩებში.

2024 წლის 26 მარტს, ევრო 2024-ის საკვალიფიკაციო ეტაპის პლეი-ოფის ფინალში, საქართველომ საბერძნეთს მოუგო და პირველად ისტორიაში ევროპის ჩემპიონატის ფინალურ ეტაპზე გამოსვლის უფლება მოიპოვა. მატჩის ძირითადი და დამატებითი დრო უგოლოდ, 0–0 დასრულდა. მატჩისშემდგომი პენალტების სერიაში საქართველოს ნაკრებმა მეტოქე 4–2 დაამარცხა. მეორე პენალტი ქართველ ფეხბურთელთაგან ზურიკო დავითაშვილმა გაიტანა.მადლობა, რომ საქართველო ვართ - როგორ დავწერეთ ისტორიასაქართველოს ნაკრებმა ეს ისტორიული მატჩი ასეთი შემადგენლობით ჩაატარა: მამარდაშვილი, კაკაბაძე, კაშია, კვირკველია, დვალი, შენგელია (წიტაიშვილი 86), ქოჩორაშვილი, კიტეიშვილი (კვეკვესკირი 104), ჩაკვეტაძე (დავითაშვილი 104), კვარაცხელია (ქვილითაია 109), ზივზივაძე (მიქაუტაძე 75).

საკლუბო სტატისტიკა

+მატჩები და გოლები კლუბის, სეზონისა და შეჯიბრის მიხედვითკლუბისეზონილიგათასისხვაჯამშიდივიზიონიმატჩიგოლიმატჩიგოლიმატჩიგოლიმატჩიგოლი დინამო თბილისი2017საქართველოსეროვნული ლიგა60——60ლოკომოტივითბილისი2018193——1932019100——100სულ29300—293რუბინი ყაზანი2019–20რუსეთისპრემიერლიგა262——2622020–2120——20სულ28200—282როტორი 2020–21რუსეთისპრემიერლიგა200——200არსენალი ტულა2021–2220331—234დინამო ბათუმი 2022ეროვნული ლიგა146—41187ბორდო 2022–23საფრანგეთისლიგა 230521—3262023–2437820—398სულ671341—7114სენტ-ეტიენი2024–25ლიგა 130810—318სულ ჯამში21435824122638

 სანაკრებო სტატისტიკა 


ეროვნული ნაკრებიწელიმატჩიგოლისაქართველო20192020204020218220228120231032024130202571ჯამში527

სანაკრებო მატჩები და გოლები
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  შეჯიბრება
  გოლები
  შენიშვნა
  წყარო
  105.09.2019სტამბოლი2–2ამხანაგური Korea Republic 2–2 Georgia / Friendlies. soccerway
  215.11.2019სანქტ-გალენი1–0ევრ. შეს. Switzerland 1–0 Georgia / UEFA European Championship Qualifiers
  308.09.2020თბილისი1–1ერთა ლიგა  Georgia 1–1 North Macedonia / UEFA Nations League. soccerway
  412.11.2020თბილისი0–1ერთა ლიგა Georgia 0–1 North Macedonia / UEFA Nations League. soccerway
  515.11.2020თბილისი1–2ერთა ლიგა Georgia 1–2 Armenia / UEFA Nations League. soccerway
  618.11.2020თბილისი0–0ერთა ლიგა Georgia 0–0 Estonia / UEFA Nations League. soccerway
  706.06.2021ენსხედე3–0ამხანაგური Netherlands 3–0 Georgia / Friendlies. soccerway
  802.09.2021თბილისი0–1მსოფ. შეს. Georgia 0–1 Kosovo / UEFA World Cup Qualifiers. soccerway
  905.09.2021ბადახოსი4–0მსოფ. შეს. Spain 4–0 Georgia / UEFA World Cup Qualifiers. soccerway
  1008.09.2021სოფია4–1ამხანაგურიBulgaria 4–1 Georgia / Friendlies. soccerway
  1109.10.2021ბათუმი0–2მსოფ. შეს. Georgia 0–2 Greece / UEFA World Cup Qualifiers. soccerway
  1212.10.2021პრიშტინა1–2მსოფ. შეს.Kosovo 1–2 Georgia / UEFA World Cup Qualifiers. soccerway
  1311.11.2021ბათუმი2–0მსოფ. შეს. Georgia 2–0 Sweden / UEFA World Cup Qualifiers. soccerway
  1415.11.2021გორი1–0ამხანაგური Georgia 1–0 Uzbekistan / Friendlies. soccerway
  1525.03.2022ზენიცა0–1ამხანაგური Bosnia-Herzegovina 0–1 Georgia / Friendlies. soccerway
  1629.03.2022ტირანა0–0ამხანაგური Albania 0–0 Georgia / Friendlies. soccerway
  1705.06.2022რაზგრადი2–5ერთა ლიგაBulgaria 2–5 Georgia / UEFA Nations League. soccerwayBulgaria 2–5 Georgia / UEFA Nations League. uefa.com
  1809.06.2022სკოპიე0–3ერთა ლიგა North Macedonia 0–3 Georgia / UEFA Nations League. soccerwayNorth Macedonia 0–3 Georgia / UEFA Nations League. uefa.com
  1912.06.2022თბილისი0–0ერთა ლიგა Georgia 0–0 Bulgaria / UEFA Nations League. soccerway
  2023.09.2022თბილისი2–0ერთა ლიგა Georgia 2–0 North Macedonia / UEFA Nations League. soccerway
  2126.09.2022გიბრალტარი1–2ერთა ლიგა Gibraltar 1–2 Georgia / UEFA Nations League. soccerway
  2217.11.2022შარჯა3–0ამხანაგური Morocco 3–0 Georgia / Friendlies. soccerway
  2325.03.2023ბათუმი6–1ამხანაგური Georgia 6–1 Mongolia / Friendlies. soccerway
  2428.03.2023ბათუმი1–1ევრ. შეს. Georgia 1–1 Norway / Qual. Euro 2024. soccerway
  2517.06.2023ლარნაკა1–2ევრ. შეს.Cyprus 1–2 Georgia / Qual. Euro 2024. soccerway
  2620.06.2023გლაზგო2–0ევრ. შეს. Scotland 2–0 Georgia / Qual. Euro 2024. soccerway
  2708.09.2023თბილისი1–7ევრ. შეს. Georgia 1–7 Spain / Qual. Euro 2024. soccerway
  2812.09.2023ოსლო2–1ევრ. შეს. Norway 2–1 Georgia / Qual. Euro 2024. soccerway
  2912.10.2023თბილისი8–0ამხანაგურიGeorgia 8–0 Thailand / Friendlies. soccerway
  3015.10.2023თბილისი4–0ევრ. შეს. Georgia 4–0 Cyprus / Qual. Euro 2024. soccerway
  3116.11.2023თბილისი2–2ევრ. შეს. Georgia 2–2 Scotland / Qual. Euro 2024. soccerway
  3219.11.2023ვალიადოლიდი3–1ევრ. შეს. Spain 3–1 Georgia / Qual. Euro 2024. soccerway
  3321.03.2024თბილისი2–0ევრ. შეს. Georgia 2–0 Luxembourg / Qual. Euro 2024. soccerway
  3426.03.2024თბილისი0–0ევრ. შეს. Georgia 0–0 Greece / UEFA Euro 2024 Qualifiers. soccerway
  3509.06.2024პოდგორიცა1–3ამხანაგური Montenegro 1–3 Georgia / Friendlies. soccerway
  3618.06.2024დორტმუნდი3–1ევრო 2024 Türkiye 3–1 Georgia / UEFA Euro 2024. soccerwayTürkiye 3–1 Georgia / BVB Stadion Dortmund. UEFA
  3722.06.2024ჰამბურგი1–1ევრო 2024 Georgia 1–1 Czechia / UEFA Euro 2024. soccerway
  3826.06.2024გელზენკირხენი2–0ევრო 2024 Georgia 2–0 Portugal / UEFA Euro 2024. soccerway
  3930.06.2024კელნი4–1ევრო 2024 Spain 4–1 Georgia / UEFA Euro 2024. soccerway
  4007.09.2024თბილისი4–1ერთა ლიგა Georgia 4–1 Czechia / UEFA Nations League. soccerway
  4110.09.2024ტირანა0–1ერთა ლიგა Albania 0–1 Georgia / UEFA Nations League. soccerway
  4211.10.2024პოზნანი1–0ერთა ლიგა Ukraine 1–0 Georgia / UEFA Nations League. soccerway
  4314.10.2024თბილისი0–1ერთა ლიგა Georgia 0–1 Albania / UEFA Nations League. soccerway
  4416.11.2024ბათუმი1–1ერთა ლიგა Georgia 1–1 Ukraine / UEFA Nations League. soccerway
  4519.11.2024ოლომოუცი2–1ერთა ლიგა Czechia 2–1 Georgia / UEFA Nations League. soccerway
  4620.03.2025ერევანი0–3ერთა ლიგა  Armenia 0–3 Georgia / UEFA Nations League. soccerway
  4704.09.2025თბილისი2–3მსოფ. შეს. Georgia 2–3 Turkey / World Cup Qualifiers. uefa.com
  4807.09.2025თბილისი3–0მსოფ. შეს. Georgia 3–0 Bulgaria / World Cup Qualifiers. uefa.com
  4911.10.2025ელჩე2–0მსოფ. შეს. Spain 2–0 Georgia / World Cup Qualifiers. fifa.com
  5014.10.2025იზმითი4–1მსოფ. შეს. Türkiye 4–1 Georgia / World Cup Qualifiers. fifa.com
  5115.11.2025თბილისი0–4მსოფ. შეს. Georgia 0–4 Spain / World Cup Qualifiers. 11v11
  5218.11.2025სოფია2–1მსოფ. შეს. Bulgaria 2–1 Georgia / World Cup Qualifiers. 11v11

ოჯახი
ზურიკო დავითაშვილი თბილისის „ლოკომოტივის“ ყოფილი თავდამსხმელის, სულიკო დავითაშვილის ვაჟია. თბილისის „ლოკომოტივის“ გარდა სულიკო დავითაშვილი ასევე თამაშობდა თბილისის „მერანში“, ბოლნისის „სიონში“, ქუთაისის „ტორპედოში“ და თბილისის „ამერში“. მის მიღწევებს შორის აღსანიშნავია 2002 წელს თბილისის „ლოკომოტივის“ შემადგენლობაში მოპოვებული საქართველოს თასი, ამას გარდა კიდევ ორჯერ დაეუფლა საქართველოს თასს, ამჯერად უკვე თბილისის „ამერის“ შემადგენლობაში — 2006 და 2007 წლებში. 2002 და 2004 წლებში სულიკო დავითაშვილმა საქართველოს ჩემპიონატის საუკეთესო ბომბარდირის წოდება მოიპოვა. სათამაშო კარიერის დასრულების შემდეგ ფეხბურთის მწვრთნელად განაგრძო მუშაობა, რა დროსაც სათავეში ედგა სხვადასხვა საფეხბურთო კლუბებს, მათ შორის თბილისის „ლოკომოტივის“ 19-წლამდელთა გუნდს და გუნდის აკადემიის ისტორიაში ყველაზე მნიშვნელოვანი წარმატების ავტორი გახდა. მისი ხელმძღვანელობით „ლოკომოტივის“ აკადემიის გუნდმა წაუგებლად ჩაატარა 19-წლამდელთა ლიგის B ჯგუფი, შემდეგ კი ოქროს ლიგა და ქვეყნის ჩემპიონობა მოიპოვა. 2018 წელს მისმა გუნდმა 28 შეხვედრაში 139 გოლი გაიტანა, რაც სეზონის საუკეთესო მაჩვენებელი იყო.

2023 წლის ნოემბერში ზურიკო დავითაშვილს და მის მეუღლეს მია გზირიშვილს ვაჟი შეეძინათ. მშობლებმა პირველ შვილს დათი დაარქვეს.ზუკა დავითაშვილი მამა გახდა. primetime.ge

 მიღწევები 
სანაკრებო
  საქართველო 17-წლ.
 ყაზახეთის პრეზიდენტის თასის ფინალისტი: 2017President Cup 2017. atozwiki.com

ინდივიდუალური
 ყაზახეთის პრეზიდენტის თასის საუკეთესო ბომბარდირი: 2017Определены лучшие игроки Кубка Президента Р. kff.kz
 საქართველოს წლის საუკეთესო ახალგაზრდა მოთამაშე: 2018GFF AWARDS 2018 - გამარჯვებულები
 საუკეთესო ქართველი ახალგაზრდა ფეხბურთელი: 2019
 თბილისის „ლოკომოტივის“ წლის საუკეთესო ახალგაზრდა ფეხბურთელი: 2019
 საფრანგეთის ლიგა 1-ის თვის საუკეთესო მოთამაშე: ოქტომბერი 2024Zuriko Davitashvili, joueur du mois d'octobre de la Ligue 1 McDonald's !
 საფრანგეთის ლიგა 1-ის თვის საუკეთესო გოლის ავტორი: ოქტომბერი 2024დავითაშვილის გოლი თვის საუკეთესო გოლად დასახელდა

ჯილდოები
 ღირსების ორდენი: 2024ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ

 პერიოდიკა   

 მამულაშვილი, მერაბ. საუკეთესონი რკინიგზაში // „ლელო“, 3 იანვარი, 2019, № 001 (15506), გვ. 3.

ფაქტები
2020 წლის თებერვალში უეფამ თავისივე საიტის რეპორტიორთა მიერ შედგენილი 50 ტალანტის სია გამოაქვეყნა, რომელშიც ზურიკო დავითაშვილთან ერთად მოხვდნენ „მანჩესტერ იუნაიტედის“ მეისონ გრინვუდი, „არსენალის“ გაბრიელ მარტინელი, „ბარსელონას“ ანსუ ფატი და სხვები.დავითაშვილი უეფამ დააფასა // „სარბიელი“

2024 წლის 5 ოქტომბერს, საფრანგეთის ლიგა 1-ის მე-7 ტურში, ზურიკო დავითაშვილმა „ოსერთან“ გასვლით შეხვედრაში ჰეთ-თრიკი შეასრულა, მატჩის საუკეთესო მოთამაშედ დასახელდა და „სენტ-ეტიენს“ მნიშვნელოვანი გამარჯვება მოუტანა. ამავე დროს, ალექსანდრე იაშვილის შემდეგ ზურიკო ისტორიაში მეორე ქართველი ფეხბურთელი გახდა, რომელმაც ტოპ-5 ლიგაში ჰეთ-თრიკის შესრულება შეძლო.დავითაშვილის გოლი ლიგა 1-ის თვის საუკეთესო გოლებს შორის

2024 წლის 28 ოქტომბერს, ზურიკო დავითაშვილი და გიორგი მიქაუტაძე საფრანგეთის ლიგა 1-ის მეცხრე ტურის სიმბოლურ გუნდში დაასახელეს. რჩეული თერთმეტეული ანალიტიკურმა პორტალმა Sofascore-მა შეარჩია.იშვიათი ფაქტი ქართული ფეხბურთის ისტორიაში

ზურიკო დავითაშვილის მიერ „ოსერთან“ საფრანგეთის ლიგა 1-ის მე-7 ტურში, გატანილი გოლი ოქტომბრის თვის საუკეთესო გოლად დასახელდა.დავითაშვილის გოლი ოქტომბრის საუკეთესო გოლად აღიარეს

რესურსები ინტერნეტში

 ზურიკო დავითაშვილი — საქართველოს ეროვნული ლიგის საიტზე
 ზურიკო დავითაშვილი — სკ „რუბინის“ საიტზე
 ზურიკო დავითაშვილი — რუსეთის პრემიერლიგის საიტზე

  თემატური საიტები
  AFS · EU-Football.info · FBref.com · FootballDatabase.eu · FootballFacts.ru · L’Équipe · National Football Teams.com · Soccerway · playmarkerstats.com · Transfermarkt · WorldFootball.net  · UEFA
  მედია
  „პრაიმ თაიმი“ · „სარბიელი“ · 1tv.ge · Crystalsport.ge · Lelo.ge · Sportall.ge · WorldSport.ge

კომენტარები

სქოლიო

კატეგორია:დაბადებული 15 თებერვალი
კატეგორია:დაბადებული 2001
კატეგორია:თბილისში დაბადებულები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის ლოკომოტივის ფეხბურთელები
კატეგორია:თბილისის დინამოს ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:ყაზანის რუბინის ფეხბურთელები
კატეგორია:ვოლგოგრადის როტორის ფეხბურთელები
კატეგორია:ლიგა 2-ის ფეხბურთელები
კატეგორია:ლიგა 1-ის ფეხბურთელები
კატეგორია:ბორდოს ფეხბურთელები
კატეგორია:სენტ-ეტიენის ფეხბურთელები
კატეგორია:საქართველოს ნაკრების ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები